Врз основа на член 91 став (4), член 94 став (4) и став (5) и член 96 став (4) од Законот за доброволно капитално финансирано пензиско осигурување (“Службен весник на Република Македонија” бр. 7/2008, 124/2010, 17/2011 и 13/2013) Советот на експерти на Агенцијата за супервизија на капитално финансирано пензиско осигурување, на седница донесе

**ПРАВИЛНИК за наЧинот на ЧленСТВО**

**во доброволен пензиски фонд**

(пречистен текст)

(„Службен весник на Република Македонија”бр.138/2008, 74/2010, 134/2010, 26/2011 и 155/2013, 134/2014, 110/2016 , 188/2017 и 211/2020)

**I. Општи одредби**

**Член 1**

Со овој правилник поблиску се уредува начинот на членство во доброволен пензиски фонд, формата на договорот за членство во доброволен пензиски фонд, формата на потврдата за членство во доброволен пензиски фонд, начинот на премин од еден во друг доброволен пензиски фонд, формуларот за согласност за премин.

**Член 2**

Лицето станува член на доброволен пензиски фонд:

- со потпишување на договор за членство во доброволен пензиски фонд меѓу лицето и друштво за управување со задолжителни и доброволни пензиски фондови или друштво за управување со доброволни пензиски фондови (во понатамошниот текст: друштво) и со отварање на доброволна индивидуална сметка

- со потпишување на договор за членство во доброволен пензиски фонд меѓу лицето, физичкото лице кое уплаќа придонес во име и за сметка на лицето (во понатамошниот текст:уплаќач) и друштвото и со отварање на доброволна индивидуална сметка или

-со учество во професионална пензиска шема и отварање на професионална сметка.

**II. Начин на членување во доброволен пензиски фонд**

**со потпишување на договор за членство** **во доброволен пензиски фонд**

**Член 3**

(1) Договорот за членство во доброволен пензиски фонд треба да биде пополнет и потпишан во форма пропишана во Образец број 1: ”Договор за членство во доброволен пензиски фонд”, кој е даден во прилог и е составен дел на овој правилник.

(2) Друштвото определува единствен број на договорот за членство, кој се состои од десет цифри. За секој пензиски фонд, Агенција за супервизија на капитално финансирано пензиско осигурување (во понатамошниот текст:Агенцијата) ги определува првите две цифри, со кои се идентификува пензискиот фонд и тие задолжително се составен дел од секој број доделен од друштвото.

(3) Договорот за членство може да се менува со анекс само доколку настане вклучување, промена или исклучување на физичкото лице-уплаќач од договорот.

**Член 4**

(1) При склучувањето на договор за членство, друштвото го претставува агент кој е регистриран во Регистарот на агенти. Агентот треба да го провери идентитетот на лицата кои склучуваат договор за членство врз основа на документ за лична идентификација.

(2) Договорот за членство треба да биде потпишан лично од членот и агентот во име на друштвото, а доколку уплаќачот уплаќа придонес во име и за сметка на членот тогаш договорот за членство треба да биде потпишан и од уплаќачот.

(3) Договорот за членство треба да ги содржи датумот и времето (час и минута) кога е потпишан од двете односно трите страни.

(4) Договорот за членство се потпишува во три оригинални примероци и агентот по потпишување на договорот веднаш треба да му обезбеди еден примерок на друштвото и еден примерок на членот кој го потпишал договорот за членство, а во случај уплаќачот да уплаќа придонес тогаш договорот се потпишува и од страна на тоа лице и агентот по потпишување на договорот веднаш треба да обезбеди еден примерок и на уплаќачот.

**Член 5**

Пред потпишување на договорот за членство, друштвото му обезбедува на членот увид во информативниот проспект и статутот на доброволниот пензиски фонд.

**Член 6**

(1) За лицата кои потпишале договор за членство друштвото отвара доброволна индивидуална сметка веднаш по првата уплата на придонес.

(2) Во случај едно лице да склучи договор за членство со две или повеќе друштва за управување со доброволни пензиски фонд или со две или повеќе друштва за управување со задолжителни и доброволни пензиски фонд, за валиден ќе се смета договорот за членство врз основа на кој е извршена првата уплата на придонес.

**Член 7**

(1) Членот или уплаќачот може еднострано да одлучи уплаќачот да престане да уплаќа средства на доброволна индивидуална сметка.

(2) Во случајот од став (1) од овој член друштвото и членот потпишуваат анекс на договорот за членство, со што членот ќе може да продолжи самиот и/или друго лице да уплаќа доброволен придонес на истата доброволна индивидуална сметка.

.

**III. Начин на членување во доброволен пензиски фонд**

**со учество во професионална пензиска шема**

**Член 8**

(1) Работодавач или здружение на граѓани (во понатамошниот текст: осигурител) кое организира и финансира професионална пензиска шема уплаќа придонес во доброволен пензиски фонд за своите вработени и членови. Осигурителот има право слободно да ја одредува висината на уплатениот износ и фрекфенцијата на уплата за секој учесник поединечно, а промената на висината и фрекфенцијата на уплатата и не влијае на правото на членство во фондот

(2) Секој учесник во професионална пензиска шема потпишува изјава за согласност за учество во професионална пензиска шема во форма пропишана во Образец број 2 ”Изјава за согласност за учество во професионална пензиска шема”, кој е даден во прилог и е составен дел на овој правилник и ја доставува до осигурителот.

(3) Во случај осигурителот да го промени пензискиот фонд кој управува со професионалната пензиска шема, треба да побара од вработениот или од членот да потпише изјава за согласност за учество во професионална пензиска шема утврдена во став 2 од овој член.

(4) Осигурителот потпишува договор со овластениот потписник на друштвото кое управува со доброволни пензиски фондови во кој ќе биде вклучена шемата, во прилог на кој дава листа на сите учесници во шемата.Листата треба да ги содржи податоците од правилникот со кој се уредуваат доброволните индивидуални сметки**.**

**Член 9**

(1) За лицата кои учествуваат во професионална пензиска шема друштвото отвара професионална сметка веднаш по првата уплата на придонес.

(2) Учесникот на професионалната пензиска шема станува член на доброволниот пензиски фонд по отварање на професионална сметка за што друштвото доставува потврда за членство во форма пропишана во Образец број 3 “Потврда за членство во доброволен пензиски фонд” кој е даден во прилог и е составен дел на овој правилник.

(3) Друштвото определува единствен број на потврдата за членство во доброволен пензиски фонд, кој се состои од десет цифри. За секој пензиски фонд Агенцијата ги определува првите две цифри, со кои се идентификува пензискиот фонд и тие задолжително се составен дел од секој број доделен од друштвото.

(4) Доколку член на пензиски фонд е учесник во две професионални пензиски шеми, друштвата кои управуваат со пензиските фондови во кој се вклучени професионалните пензиски шеми во рок од 30 дена од известувањето од Агенцијата го известуваат членот, дека треба да избере една од професионалните пензиски шеми.

(5) Откако членот ќе направи избор на пензиски фонд во кој ќе членува, му прекинува членството во пензискиот фонд кој членот не го одбрал.

(6) Ако членот во рок од 90 дена од известувањето од Агенцијата од став 4 од овој член не избере пензиски фонд во кој ќе членува, за валидно ќе се смета членството каде е извршена првата уплата на придонесот.

(7) Учеството во професионална пензиска шема престанува со:

а) престанок на работниот однос или членството во здружение на граѓани и пренос на средствата од постојната професионална сметка на друга професионална сметка или доброволна индивидуална сметка, согласно закон;

б) престанок на работниот однос или членството во здружение на граѓани и стекнување на старосна или инвалидска пензија. Агенцијата го известува друштвото за стекнатата старосна или инвалидска пензија од Фондот на ПИОМ и друштвото ги чува средствата на професионалната сметка на членот со посебна ознака, се до повлекување на средствата од сметката согласно закон;

в) престанок на работниот однос или членството во здружение на граѓани и смрт на членот. Агенцијата го известува друштвото за стекнатата семејна пензија од Фондот на ПИОМ и друштвото ги чува средствата на професионалната сметка на членот со посебна ознака, се до повлекување на средствата од сметката согласно закон;

г) укинување на професионална пензиска шема и пренос на средствата од постојната професионална сметка на друга професионална сметка или доброволна индивидуална сметка согласно закон;

д) укинување на професионална пензиска шема и стекнување на старосна или инвалидска пензија. Агенцијата го известува друштвото за стекнатата старосна или инвалидска пензија од Фондот на ПИОМ, а друштвото ги чува средствата на професионалната сметка на членот со посебна ознака, се до повлекување на средствата од сметката согласно закон и

ѓ) укинување на професионална пензиска шема и смрт на членот. Агенцијата го известува друштвото за стекнатата семејна пензија од Фондот на ПИОМ, а друштвото ги чува средствата на професионалната сметка на членот со посебна ознака, се до повлекување на средствата од сметката согласно закон.“

**IV. Постапка за премин на член кој е учесник во професионална пензиска шема**

**Член 10**

(1) Во случај учесникот во професионална пензиска шема да премине кај друг осигурител кој организира професионална пензиска шема, средства од постојната професионална сметка се пренесуваат на професионалната сметка во професионална пензиска шема организирана од другиот осигурител.

(2) Учесникот во професионална пензиска шема може да стане член на друга професионална пензиска шема кога новиот осигурител ќе изврши уплата на доброволен придонес на професионалната сметка.

**Член 11**

(1) Кога на учесникот во професионална пензиска шема му престане работниот однос кај работодавач или членството во здружение на граѓани, кои организираат професионална пензиска шема, средствата од неговата професионалната сметка се пренесуваат на неговата доброволна индивидуална сметка кога:

а) се вработува кај работодавач или се зачленува во здружение на граѓани кој не организира професионална пензиска шема;

б) се вработува кај работодавач или се зачленува во здружение на граѓани кој организира професионална пензиска шема но тој не е учесник во шемата или

в) не се вработува или зачленува во здружение на граѓани.

(2) По истек на 90 дена од престанокот на работниот однос или членството во здружение на граѓани, средствата од постојна професионалната сметка на членот кој е учесник во шемата се пренесуваат на неговата доброволна индивидуална сметка доколку ја има во истиот пензиски фонд.

(3) Доколку учесникот нема доброволна индивидуална сметка во истиот пензиски фонд пензиското друштво кое ја води професионалната сметка ќе побара информација од Агенцијата дали членот има доброволна индивидуална сметка и доколку има ги пренесува средствата од професионалната сметка на доброволната индивидуална сметка. Доколку учесникот е пензиониран член, друштвото ги чува средствата на професионалната сметка.

(4) Доколку друштвото добие информација од Агенцијата дека членот нема доброволна индивидуална сметка, тоа му отвора доброволна индивидуална сметка во доброволниот пензиски фонд со кој управува и ги пренесува средствата од професионалната сметка на доброволната индивидуална сметка. Доколку учесникот е пензиониран член, друштвото ги чува средствата на професионалната сметка.

(5) Истовремено друштвото на членот му доставува потврда за членство пропишана во Образец број 4 “Потврда за членство во доброволен пензиски фонд” кој е даден во прилог и е составен дел на овој правилник.

**Член 11-а**

(1) Кога осигурител ќе укине професионална пензиска шема средствата од професионалната сметка на секој член кој е учесник во шемата се пренесуваат на неговата идна професионална сметка од професионалната пензиска шема организирана од ист или друг осигурител.

(2) Доколку по истек на 90 дена од денот на укинување на професионалната пензиска шема постојниот учесник не стане учесник на друга професионална пензиска шема, средствата од неговата професионална сметка се пренесуваат на неговата доброволна индивидуална сметка доколку ја има во истиот пензиски фонд.

(3) Доколку учесникот нема доброволна индивидуална сметка во истиот пензиски фонд пензиското друштво кое ја води професионалната сметка ќе побара информација од Агенцијата дали членот има доброволна индивидуална сметка и доколку има ги пренесува средствата од професионалната сметка на доброволната индивидуална сметка. Доколку учесникот е пензиониран член, друштвото ги чува средствата на професионалната сметка.

(4) Доколку друштвото добие информација од Агенцијата дека членот нема доброволна индивидуална сметка, тоа му отвора доброволна индивидуална сметка во доброволниот пензиски фонд со кој управува и ги пренесува средствата од професионалната сметка на доброволната индивидуална сметка. Доколку учесникот е пензиониран член, друштвото ги чува средствата на професионалната сметка.

(5) Истовремено друштвото на членот му доставува потврда за членство од член 11 став (5) на овој правилник.

**V. Постапка за премин од еден во друг доброволен пензиски фонд на член кој склучил договор за членство**

**Член 12**

Член на доброволен пензиски фонд може да премине од постојниот доброволен пензиски фонд во друг доброволен пензиски фонд, со склучување на нов договор за членство со идното друштво и со префрлање на средствата од индивидуалната доброволна сметка на постојното друштво на доброволна индивидуална сметка на идното друштво.

**Член 13**

(1) Друштвото кое управува со идниот доброволен пензиски фонд доставува копија од договорот за членство и формулар за согласност за премин пропишан во Образец број 5 “Изјава за согласност за премин од еден во друг доброволен пензиски фонд” кој е даден во прилог и е составен дел на овој правилник, до постојното друштво, во рок од осум работни дена по потпишувањето на договорот.

(2) Постојното друштво може да одбие да изврши пренос на износот на сметката на членот во идниот доброволен пензиски фонд во случај кога :

- лицето за кое се бара премин во идниот пензиски фонд не е член на постојниот пензиски фонд и

- доколку до постојното друштво се пристигнати повеќе од едно барање за премин од едно исто лице.

(3) Постојното друштво по приемот на копијата од договорот за членство и формуларот за согласност за премин, испраќа писмено известување до идното друштво со информација за тоа дали се прифаќа или одбива преминот со образложение како и информација за износот на надоместокот за премин, согласно членот 117 став (1) точка (в) од Законот за доброволно капитално финансирано пензиско осигурување.

(4) Известувањето од став (3) од овој член постојното друштво го праќа на 18-ти во месецот за сите пристигнати договори за премин во периодот од 16–ти за претходниот месец до 15 –ти за тековниот месец.

(5) По приемот на известувањето од став (3) од овој член, идното друштво веднаш го известува членот за обврската за плаќање надомест за премин.

(6) Во рок од осум дена од добивањето на известувањето членот е должен да го плати надоместокот за премин определен од страна на постојното друштво и до постојното друштво доставува доказ за платениот надоместок со што по­твр­ду­ва де­ка е сог­ла­сен да пре­ми­не во ид­ни­от пен­зи­ски фонд.

(7) Друштвото кое управува со постојниот доброволен пензиски фонд врши пренос на износот на сметката на членот и на соодветните податоци во идниот доброволен пензиски фонд на наредниот датум на пренос.

**Член 14**

Членството во идниот доброволен пензиски фонд започнува од датумот на пренос на средствата на сметката на членот во идниот пензиски фонд.

**Член 15**

По приемот на преносот од член 12 од овој правилник друштвото кое управува со идниот доброволен пензиски фонд го известува членот за средствата на сметката на членот во доброволниот пензиски фонд.

**VI. Начин на евиденција на членовите на доброволен пензиски фонд**

**Член 16**

(1) Друштвата кои управуваат со доброволни пензиски фондови водат евиденција на склучени договори за членство, издадени потврди за членство и евиденција на членови кои се сопственици на доброволни индивидуални сметки и професионални сметки.

(2) Најдоцна до трети во месецот друштвата до Агенцијата, доставуваат листа со податоци за промени во членството за претходниот месец, во формат пропишан во стручно техничкото упатство. Доколку првите три дена во месецот се неработни, друштвата ја доставуваат листата на првиот работен ден во месецот.

(3) Доколку Агенцијата при проверка на податоците од став 2 на овој член утврди дека постои неконзистентност на податоците, ќе го задолжи друштвото во рок од два дена, но не подоцна од петти во месецот, да изврши корекција и да ги достави корегираните податоци.

(4) Агенцијата по проверката од став (2) на овој член, може да го задолжи друштвото да го раскине договорот за членство, да ја затвори сметката и да ги префрли парите на членот, доколку утврди дека:

- лицето остварило право на старосна или инвалидска пензија согласно Законот за пензиско и инвалидско осигурување

- лицето повлекува средства согласно Законот за задолжително капитално финансирано пензиско осигурување и/или Законот за доброволно капитално финансирано пензиско осигурување

- лицето навршило 70 години возраст

- лицето нема навршено 15 години возраст

- во случај членот да склучил договор за членство со лице кое не е регистрирано во регистарот на агенти

- во случај едно лице да склучи договор за членство со две или повеќе друштва за управување со доброволни пензиски фонд или со две или повеќе друштва за управување со задолжителни и доброволни пензиски фонд

- во случај членот да е учесник во две професионални пензиски шеми и

- во други случаи утврдени со закон

(5) Друштвото ја проверува точноста на податоците од став (1) на овој член пред истите да ги внесе во својата евиденција.

(6) Друштвото е должно да обезбеди тајност и заштита на личните податоци, на членовите согласно член 23 од Законот за заштита на личните податоци**.**

**Член 16-а**

(1) Друштвото може да коригира личен податок на член во оригинален договор за членство по барање од членот. Заради лична идентификација на подносителот на барањето, лице овластено од надлежен орган на друштвото или агент врши непосреден увид во лична карта/документ за лична идентификација на членот и со потпис ја верифицира проверката.

(2) Датумот на склучување на оригиналниот договор за членство се коригира единствено доколку е нечитко напишан, врз основа на изјава од членот и агентот кои го потпишале договорот.

(3) Друштвото може да ажурира или да коригира личен податок на член во евиденцијата на членови кои се сопственици на доброволни индивидуални сметки и професионални сметки врз основа на барање на Образец 6 на овој правилник. Заради лична идентификација на подносителот на барањето од Образец бр.6 на овој правилник, друштвото врши:

а) непосреден увид во лична карта/документ за лична идентификација на членот преку лице овластено од надлежен орган на друштвото или агент или

б) телефонски контакт со членот, при што обезбедува снимка од разговорот.

(4) Друштвото може да ажурира или да коригира податок за адреса на живеење и/или адреса за коресподенција на член, во евиденцијата на членови кои се сопственици на доброволни индивидуални сметки и професионални сметки, доколку членот по телефонски пат се јави во друштвото. Друштвото го идентификува членот при што обезбедува снимка од разговорот.

(5) Друштвото донесува и применува посебни процедури за начинот на собирање, обработка и чување на телефонските разговори согласно прописите за заштита на лични податоци.

**Член 16-б**

(1) Друштвото треба да му овозможи на член на доброволен пензиски фонд, преку својот електронски систем на интернет страната, да ги ажурира своите лични податоци во евиденцијата на членови која ја води друштвото. Членот може да ги ажурира следните лични податоци: име, презиме, адреса на живеење, место на живеење, поштенски код, место за коресподенција, поштенски код за коресподенција, адреса за коресподенција, телефон и електронска пошта.

(2) Заради обезбедување на безбедност и заштита на личните податоци, при ажурирањето на личните податоци од став (1) на овој член, друштвото треба да обезбеди електронска идентификација и проверка на авторизацијата на лицето кое сака да изврши ажурирање на податоците.

(3) Доколку при ажурирањето на личните податоци од ставот (1) на овој член дојде до нарушување на безбедноста или губење на интегритетот на информацискиот систем на друштвото, тоа ја известува Агенцијата веднаш, но не подоцна од 24 часа или следниот работен ден од моментот на настанот.

(4) Заради спроведување на одредбите од ставовите (1), (2) и (3) на овој член, друштвото треба да усвои и спроведе акти и/или процедури за безбедност со кои ќе се утврди ранливоста на информацискиот систем на друштвото, надзорот и спроведувањето превентивни и корективни мерки, како и мерки за ублажување на инциденти и/или повреди на безбедноста и интегритетот на системот. Друштвото треба да ги достави на мислење актите и/или процедурите за безбедност до Дирекција за заштита на лични податоци.“

**Член 17**

Друштвото треба да воспостави и одржува организациска структура и технички средства за исполнување на неговите обврските од овој правилник.

**VII. Завршна одредба**

**Член 18**

Овој правилник влегува во сила наредниот ден од денот на објавувањето во “Службен весник на Република Македонија”.

**Член 19**

(Член 2 од „Службен весник на Република Македонија”бр. 74/2010)

Овој правилник влегува во сила наредниот ден од денот на објавувањето во “Службен весник на Република Македонија”.

**Член 20**

(Член 5 од „Службен весник на Република Македонија”бр. 134/2010)

Овој правилник влегува во сила наредниот ден од денот на објавувањето во „Службен весник на Република Македонија”.

**Член 21**

(Член 6 од „Службен весник на Република Македонија”бр. 26/2011)

Овој правилник влегува во сила наредниот ден од денот на објавувањето во “Службен весник на Република Македонија”.

**Член 22**

(Член 3 од „Службен весник на Република Македонија”бр. 155/2013)

Овој правилник влегува во сила на наредниот ден од денот на објавувањето во ,,Службен весник на Република Македонија”.

**Член 23**

(Член 4 од „Службен весник на Република Македонија”бр. 134/2014)

Обрасците број 1, 2 и 5 на овој правилник ќе започнат да се применуваат од 1 јануари 2015 година.

**Член 24**

(Член 5 од „Службен весник на Република Македонија”бр. 134/2014)

Овој правилник влегува во сила осмиот ден од денот на објавувањето во „Службен весник на Република Македонија”.

**Член 25**

(Член 2 од „Службен весник на Република Македонија”бр. 110/2017)

Овој правилник влегува во сила осмиот ден од денот на објавувањето во „Службен весник на Република Македонија”.

Член 26

(Член 4 од „Службен весник на Република Македонија”бр. 188/2017)

Овој правилник влегува во сила на денот на објавувањето во „Службен весник на Република Македонија“, а ќе започне да се применува 30 дена од денот на објавување.

Член 27

(Член 4 од „Службен весник на Република Македонија”бр. 211/2020)

Овој правилник влегува во сила на денот на објавувањето во „Службен весник на Република Северна Македонија“.

Претседател на Управниот одбор,

Анета Димовска, с.р.

„Образец 1

Премин од друг

доброволен пензиски фонд 

ЛОГО НА ДРУШТВОТО

Максимални димензии (10 см должина х 2 см висина)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Договор за членство во доброволен пензиски фонд** број |  |  |  |  |  |  |  |  |  |  |

Склучен на \_\_\_/\_\_\_/\_\_\_\_;\_\_\_/\_\_/ во \_\_\_\_\_\_\_\_\_\_\_\_ помеѓу:

(ден, мес. год. час, мин.) (место)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(целосен назив на друштвото, адреса и контакт телефон)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ застапувано од агентот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, од една страна како друштво и

(име, презиме и регистерски број)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име, презиме и адреса на членот)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (МБГ)

за странец (идентификациски број) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

датум и место на раѓање: \_\_\_\_/\_\_\_\_/\_\_\_\_ \_\_\_\_\_\_\_\_\_\_\_\_\_, пол \_\_\_\_\_\_\_\_\_\_\_\_

(ден, мес, год)

адреса за кореспонденција*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

контакт телефон: *\_\_\_\_\_\_\_\_\_\_\_\_\_\_\_\_\_\_\_\_\_ електронска пошта*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

од друга страна како член и

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име, презиме и адреса на лицето кое уплаќа придонес за членот)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (МБГ)

за странец (идентификациски број)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, од трета страна како уплаќач

**Член 1**

На датумот на уплата на средствата на доброволна индивидуална сметка, по потпишување на овој договор, лицето стекнува својство на член во доброволниот пензиски фонд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ управуван од друштвото.

(назив на доброволниот пензиски фонд)

**Член 2**

Членот или уплаќачот може да изврши уплата на придонес најрано 5 дена по потпишувањето на договорот за членство.

Членот или уплаќачот има право слободно да ја одредува висината на уплатениот износ и фрекфенцијата на уплатата, а промената на висината или фреквенцијата на уплатата не влијае на правото на членство во пензискиот фонд.

**Член 3**

Член на доброволен пензиски фонд кој сака да премине во друг доброволен пензиски фонд треба да потпише нов договор за членство со друштво кое управува со идниот доброволен пензиски фонд, по што пополнува формулар за согласност за премин добиен од идното друштвото, плаќа надоместок за премин и го доставува до постојното друштво. Членот стекнува својство на член во идниот пензиски фонд на датумот на пренос на средствата во тој фонд.

**Член 4**

Друштвото се обврзува дека, по првата уплата на придонес односно по извршениот пренос, ќе воспостави доброволна индивидуална сметка на име на членот во доброволниот пензиски фонд со кој тоа управува.

Друштвото се обврзува дека средствата на членот ќе ги инвестира со цел остварување на највисок принос единствено во полза на членот и преку диверзификација и финансиска анализа ќе го минимизира ризикот од загуби.

Друштвото се обврзува дека при управувањето и контролата на инвестирањето на средствата ќе применува степен на грижа, делотворност и вештини кои би ги применувал разумен човек при инвестирање на сопствените средства.

Друштвото се обврзува редовно да го известува членот за состојбата на неговата доброволна индивидуална сметка и за инвестирањето на средствата на доброволниот пензиски фонд.

**Член 5**

Друштвото и агентот се должни да обезбедат тајност и заштита на личните податоци на членот согласно член 23 од Законот за заштита на личните податоци**.**

Во случај на промена на личните податоци од овој договор, членот е должен да го извести друштвото со цел личните податоци да бидат ажурирани.

**Член 6**

Друштвото има право да ги наплaтува единствено следните надоместоци:

а) надоместок од придонесите во висина од \_\_\_\_\_\_ % од уплатените придонеси во доброволен пензиски фонд

б) месечен надоместок во висина од \_\_\_\_\_\_% од вредноста на нето средствата на доброволниот пензиски фонд за покривање на трошоците на друштвото кое управува со доброволниот пензиски фонд; и

в) надоместок во случај на пренос на средствата во друг доброволен пензиски фонд, под услов членот кој преминува да бил член во постојниот фонд пократко од една година пред да премине во идниот фонд.

Висината на надоместоците од став 1 точка а) и б) на овој член е променлива категорија. Во примена е надоместокот определен од друштвото, кој е во рамките на максималната висина на надоместоците пропишани со Законот за доброволно капитално финансирано пензиско осигурување.

**Член 7**

Уплати на доброволна индивидуална сметка не може да се вршат за лице кое:

- остварува пензиски надомест согласно Законот за доброволно капитално финансирано пензиско осигурување или

- лице кое навршило 70 години

Уплати во доброволен пензиски фонд, за себе или за друго физичко лице, не може да врши лице кое остварило право на пензија согласно Законот за пензиското и инвалидското осигурување, кое повлекува средства согласно Законот за задолжително капитално финансирано пензиско осигурување или кое остварува пензиски надоместок согласно Законот за доброволно капитално финансирано пензиско осигурување.

1. **Член 8**

Договорот е потпишан во три примероци од кои најмалку по еден за секоја договорна страна.

**Член 9**

Овој договор може да се менува со анекс само доколку настане вклучување, промена или исклучување на физичкото лице-уплаќач од договорот.

Одредбите на овој договор се променливи согласно измените и дополнувањата на Законот за доброволно капитално финансирано пензиско осигурување.

Потпис на членот Потпис на агентот

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис на лице - уплаќач

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Упатство за пополнување:*

*1.Сите празни места во договорот за членство треба да бидат пополнети со печатни букви или со употреба на компјутер или машина за пишување.*

*2. Сите полиња се задолжителни освен оние напишани со ракописни букви.*

*3. Во случај на премин на член од еден во друг доброволен пензиски фонд, полето за премин задолжително се пополнува.*

*4. Заради идентфикација и пополнување на образецот агентот на друштвото треба да побара од лицето лична карта или патна исправа.*

Образец 2

**изјава за согласност за уЧество во**

**професионална пензиска Шема**

Јас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме и МБГ)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( адреса на живеење)

**се согласувам** да учествувам во

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име на професионалната пензиска шема)

организирана од страна на

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на осигурителот)

во

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на пензискиот фонд)

управуван од страна на

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на друштвото)

Изјавувам дека сум запознаен/а и ги прифаќам правилата на професионалната пензиска шема и разбирам дека истите може да бидат променети. Податоците што ги наведов во оваа изјава се целосни и вистинити.

Датум Потпис

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**ЛИЧНИ ПОДАТОЦИ**

Презиме…………………………………… Име ………………………………….

МБГ. . . . . . . . . . . . . .

Адреса на живеење …………………………………………………………………………….

Адреса за кореспонденција …………………………………..…………………………………………

Работно место кај работодавачот ……………………………………………………………………….

Дата на вработување/членство кај осигурителот ……………………………………………

Дата на раѓање ………………………………

Број на пасош, дата и место на издавање (ако не е македонски државјанин) ……………….

**ПОДАТОЦИ ЗА ОСИГУРИТЕЛОТ**

Назив на осигурителот

………………………………………………………………………………………

Даночен број ……………………

Седиште …………………………………………………………………………………

Адреса на работното место на работникот ако е различна од седиштето на осигурителот

…………………………………...………………………………………………………………………

Име на професионалната пензиска шема

…………………………………………………………………………

Назив и адреса на пензиското друштво кое управува со пензискиот фонд

……………………………………………………………………………………………………………

Назив на пензискиот фонд

……………………………………………………………………………………………………………

Образец 3

1. ЛОГО НА ДРУШТВОТО
2. Максимални димензии (10 см должина х 2 см висина)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

**ПОТВРДА ЗА ЧЛЕНСТВО ВО ДОБРОВОЛЕН ПЕНЗИСКИ ФОНД број**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(целосен назив на друштвото и контакт телефон)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(адреса на друштвото)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на доброволниот пензиски фонд)

3.Име на професионалната пензиска шема

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Назив на работодавач/здружение на граѓани

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.Даночен број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Име и презиме на членот ­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Дата на зачленување во доброволен пензиски фонд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Број на професионална сметка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Со ова се потврдува дека лицето е член на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(назив на доброволниот пензиски фонд)**

**управуван од**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив на друштвото)**

**и дека членот ги има сите права од доброволно капитално финансирано пензиско осигурување освен правото да уплаќа придонес.**

Дата Потпис

Образец 4

ЛОГО НА ДРУШТВОТО

Максимални димензии (10 см должина х 2 см висина)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

**ПОТВРДА ЗА ЧЛЕНСТВО ВО ДОБРОВОЛЕН ПЕНЗИСКИ ФОНД број**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(целосен назив на друштвото и контакт телефон)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(адреса на друштвото)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на доброволниот пензиски фонд)

3. Име и презиме на членот ­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Дата на зачленување во доброволен пензиски фонд \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Со ова се потврдува дека лицето е член на**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(назив на доброволниот пензиски фонд)**

**управуван од**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив на друштвото)**

**и дека членот ги има сите права од доброволното капитално финансирано пензиско осигурување.**

Дата Потпис

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Образец 5

**ИЗЈАВА ЗА СОГЛАСНОСТ ЗА ПРЕМИН ОД ЕДЕН ВО ДРУГ ДОБРОВОЛЕН**

**ПЕНЗИСКИ ФОНД**

До

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на друштвото кое управува со постојниот доброволен пензиски фонд)

Јас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме на членот)

со МБГ \_\_\_\_\_\_\_\_\_\_\_\_\_\_\_\_\_\_\_\_\_\_\_потврдувам дека сум согласен/на да

преминам во \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(име на идниот доброволен пензиски фонд)

Дата Потпис на членот

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_

**Образец бр. 6**

**БАРАЊЕ**

Јас \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

со МБГ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ барам \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(назив на друштвото)*

да изврши корекција/ажурирање на следните податоците:

|  |  |
| --- | --- |
| Име и презиме\* |  |
| Адреса на живеење (од лична карта)\* |  |
| Место на живеење (од лична карта)\* |  |
| Поштенски код\* |  |
| *Адреса за кореспонденција* |  |
| *Место за кореспонденција* |  |
| *Поштенски код за кореспонденција* |  |
| Телефон за контакт\* |  |
| *E-mail адреса* |  |

Полињата означени со \* се задолжителни за пополнување

Изјавувам дека податоците наведени во табелата се точни.

Датум и место Изјавил

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Верификувал\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Претставник на друштвото)

***Контрола на пензиските друштва врши МАПАС,*** [***www.mapas.mk***](http://www.mapas.mk)***, тел.02-3224-229***